**LĪGUMS Nr. 1579**

Liepājā 2019.gada 29. jūlijā.

**Draudzīgā aicinājuma Liepājas pilsētas 5.vidusskola**, izglītības iestādes reģistrācijas Nr. 3013900932, juridiskā adrese Rīgas ielā 50, Liepājā, LV 3401, tās direktores Intas Korņējevas personā, kura rīkojas pamatojoties uz nolikumu (turpmāk – PAKALPOJUMA ŅĒMĒJS), no vienas puses, un

**SIA “IMPEL SERVIKS”**, reģistrācijas numurs 40003238229, juridiskā adrese Skanstes iela 50C, Rīga, LV-1013, kuras vārdā, saskaņā ar statūtiem rīkojas tās valdes priekšsēdētājs Andrejs Šilinskis (turpmāk – PAKALPOJUMA SNIEDZĒJS)no otras puses (turpmāk atsevišķi/kopā sauktas Puse/Puses), pamatojoties uz atklāta konkursa “Telpu uzkopšanas pakalpojuma sniegšana Draudzīgā aicinājuma Liepājas pilsētas 5.vidusskolas vajadzībām” (LPP 2019/54) (turpmāk – konkurss) rezultātiem noslēdz šo līgumu (turpmāk – līgums).

**1. LĪGUMA PRIEKŠMETS**

* 1. PAKALPOJUMA ŅĒMĒJS uzdod, bet PAKALPOJUMA SNIEDZĒJS apņemas nodrošināt telpu uzkopšanas pakalpojuma sniegšanu Draudzīgā aicinājuma Liepājas pilsētas 5.vidusskolas vajadzībām saskaņā ar Tehnisko specifikāciju un PAKALPOJUMA SNIEDZĒJA Tehnisko piedāvājumu konkursā, līgumu un tā pielikumu noteikumiem, Latvijas Republikā spēkā esošajiem normatīvajiem aktiem, kas attiecas uz līguma priekšmetu (turpmāk – Uzkopšanas pakalpojums).
  2. PAKALPOJUMA SNIEDZĒJS nodrošina Uzkopšanas pakalpojuma izpildi augstā kvalitātē, ar savu darbaspēku, uzkopšanas tehniku, inventāru, iekārtām un materiāliem, garantējot, ka Pakalpojums tiks sniegts, netraucējot izglītības iestādes mācību procesu. Izpildītājs nodarbina tikai kvalificētus un atbilstoši apmācītus darbiniekus, kuriem ir sniegtas apmācības par darba drošību un par darba izpildes nosacījumiem Uzkopšanas pakalpojuma izpildes laikā.
  3. Līguma izpildes vieta Draudzīgā aicinājuma Liepājas pilsētas 5.vidusskolas telpas Rīgas ielā 50, Liepājā un nomas telpas - Liepājas Olimpiskajā centrā ”LOC Manēža”, Brīvības ielā 55, Liepājā saskaņā ar Tehnisko specifikāciju/Tehnisko piedāvājumu (līguma 2.pielikums).
  4. Tehniskā specifikācija/Tehniskais piedāvājums un Finanšu piedāvājums ir Līguma neatņemamas sastāvdaļas un pievienoti Līguma pielikumā.

**2. LĪGUMA SUMMA UN NORĒĶINU KĀRTĪBA**

* 1. Līguma summa par pilnīgu, savlaicīgu un kvalitatīvu Uzkopšanas pakalpojumu ir EUR 265 755,72 (*divi simti sešdesmit pieci tūkstoši septiņi simti piecdesmit pieci euro un 72 centi*), pievienotās vērtības nodoklis 21% EUR 55 808,70 (*piecdesmit pieci tūkstoši astoņi simti astoņi euro un 70 centi*), kas kopā sastāda **EUR 321 564,42 (*trīs simti divdesmit viens tūkstotis pieci simti sešdesmit četri euro un 42 centi*)**.
  2. PAKALPOJUMA ŅĒMĒJS maksā PAKALPOJUMA SNIEDZĒJAM līdz katra mēneša 15. datumam par iepriekšējā mēnesī saņemto Uzkopšanas pakalpojumu, kura summa atbilst PAKALPOJUMA SNIEDZĒJA Finanšu piedāvājumā norādītajai atbilstošā mēneša summai (līguma1.pielikums). Apmaksa tiek veikta bezskaidras naudas norēķinu veidā pēc rēķina saņemšanas un Uzkopšanas pakalpojuma apstiprinoša pieņemšanas – nodošanas akta abpusējas parakstīšanas.
  3. Samaksa par papildu uzkopšanas darbu veikšanu, sākot no katras 6 (sestās) uzkopšanas reizes katrā gadā, notiek saskaņā ar PAKALPOJUMA SNIEDZĒJA Finanšu piedāvājumā norādītajām papildu darbu izmaksām: EUR 1,00 (*viens euro un 00 centi*), pievienotās vērtības nodoklis 21% EUR 0,21 (*nulle euro un 21 cents*), kas kopā sastāda **EUR 1,21 (*viens euro un 21 cents*)**, (līguma 1.pielikums).
  4. Samaksa par uzkopšanu pēc avārijas situācijām, sākot no pirmās reizes, notiek saskaņā ar PAKALPOJUMA SNIEDZĒJA Finanšu piedāvājumā norādītajām papildu darbu izmaksām: EUR 1,00 (*viens euro un 00 centi*), pievienotās vērtības nodoklis 21% EUR 0,21 (*nulle euro un 21 cents*), kas kopā sastāda **EUR 1,21 (*viens euro un 21 cents*)**, (līguma 1.pielikums).
  5. Apmaksa tiek veikta bezskaidras naudas norēķinu veidā līdz katra mēneša 15. datumam par iepriekšējā mēnesī saņemto papildu uzkopšanas darbu pakalpojumu pēc rēķina saņemšanas un pakalpojuma apstiprinoša pieņemšanas – nodošanas akta abpusējas parakstīšanas.
  6. Maksājumi tiek veikti ar pārskaitījumu, veicot pārskaitījumu uz PAKALPOJUMA SNIEDZĒJA norādīto kontu kredītiestādē.
  7. Par apmaksas dienu tiek uzskatīta diena, kad PAKALPOJUMA ŅĒMĒJS ir veicis apmaksu uz Izpildītāja norādīto kontu kredītiestādē.

**3.PAKALPOJUMA ŅĒMĒJA TIESĪBAS UN PIENĀKUMI**

* 1. Sniegt PAKALPOJUMA SNIEDZĒJAM Uzkopšanas pakalpojuma veikšanai nepieciešamo PAKALPOJUMA ŅĒMĒJA rīcībā esošo informāciju saistībā ar Uzkopšanas pakalpojumu.
  2. Veikt samaksu par pilnīgu, kvalitatīvi un atbilstoši Līguma noteikumiem sniegto, Uzkopšanas pakalpojumu Līgumā noteiktā termiņā un kārtībā.
  3. Savlaicīgi reaģēt uz saņemtajiem PAKALPOJUMA SNIEDZĒJA lūgumiem par nepieciešamību sniegt saskaņojumu vai informāciju Uzkopšanas pakalpojuma pilnvērtīgai izpildei, šajā Līgumā noteiktajā kārtībā.
  4. Ne retāk kā 1 (vienu) reizi nedēļā PAKALPOJUMA ŅĒMĒJA pilnvarotā persona, piedaloties PAKALPOJUMA SNIEDZĒJA pilnvarotajai personai, pār­bau­da sniegtā Uzkopšanas pakalpojuma kvalitāti, atbilstību Līguma nosacījumiem un atbilstības gadījumā to pieņem, ar parakstu apliecinot pieņemšanas – nodošanas aktā.
  5. Gadījumā, ja PAKALPOJUMA ŅĒMĒJA pilnvarotā persona konstatē, ka PAKALPOJUMA SNIEDZĒJA sniegtais Uzkopšanas pakalpojums ir nekvalitatīvs, neatbilst Līguma no­­teikumiem vai Latvijas Republikas normatīvo aktu prasībām, PAKALPOJUMA ŅĒMĒJS nekavējoties par to informē PAKALPOJUMA SNIEDZĒJA pilnvaroto per­so­nu un sastāda Kvalitātes neatbilstības ak­tu, kuru paraksta abu Pušu pilnvarotās personas.
  6. Ja Līguma 3.5.punktā noteiktajā gadījumā PAKALPOJUMA SNIEDZĒJA pilnvarotā persona atsakās piedalī­ties Kvalitātes neatbilstības akta sastādīšanā vai atsakās to parakstīt, PAKALPOJUMA ŅĒMĒJS ir tiesīgs vienpusēji sastādīt Kvalitātes neatbilstības aktu, kuru paraksta Pasūtītāja izveidota komisija ne mazāk kā 3 (trīs) personu sa­stā­vā.
  7. Kvalitātes neatbilstības akts tiek izsniegts PAKALPOJUMA SNIEDZĒJA pilnvarotajai personai vai nosūtīts PAKALPOJUMA SNIEDZĒJAM uz Līgumā norādīto elektronisko pasta adresi. Minētais akts ir saistošs PAKALPOJUMA SNIEDZĒJAM no tā saņemšanas vai nosūtīšanas brīža.
  8. PAKALPOJUMA ŅĒMĒJAM ir tiesības neveikt apmaksu par Uzkopšanas pakalpojumu, kas nav izpildīts vai neatbilst Līguma nosacījumiem, līdz tā izpildei.
  9. PAKALPOJUMA ŅĒMĒJS var pieprasīt jebkura PAKALPOJUMA SNIEDZĒJA darbinieka nomaiņu ar citu, ne mazāk kvalificētu darbinieku, ja Pasūtītāju neapmierina kāda PAKALPOJUMA SNIEDZĒJA darbinieka darba kvalitāte.
  10. PAKALPOJUMA ŅĒMĒJS ir tiesīgs pārbaudīt Ministru kabineta 2018.gada 24.jūlija noteikumu Nr.447 ”Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasību ievērošanu Uzkopšanas pakalpojuma sniegšanā iesaistītajiem PAKALPOJUMA SNIEDZĒJA darbiniekiem.
  11. PAKALPOJUMA ŅĒMĒJS nav atbildīgs par Uzkopšanas pakalpojuma izpildes vietā PAKALPOJUMA SNIEDZĒJA uzglabājamo inventāru, tehniku un materiāliem, ja vien bojājumi, pazušana vai iznīcināšana nav radusies PAKALPOJUMA ŅĒMĒJA darbinieku ļauna nolūka vai rupjas neuzmanības rezultātā.

**4.PAKALPOJUMA SNIEDZĒJA TIESĪBAS UN PIENĀKUMI**

* 1. Sniegt Līguma 1.1.punktā minēto Uzkopšanas pakalpojumu, ievērojot Tehniskajā specifikācijā/ Tehniskajā piedāvājumā noteikto Uzkopšanas pakalpojuma regularitāti, apjomu un izpildes kārtību (līguma 2.pielikums).
  2. Sniedzot Uzkopšanas pakalpojumu, ievērot Latvijas Republikā spēkā esošo normatīvo aktu prasības, darba drošības, darba aizsardzības, apkārtējās vides aizsardzības un ugunsdrošības noteikumus. PAKALPOJUMA SNIEDZĒJS uzņemas pilnu atbildību par jebkādām sekām, kuras iestājas minēto noteikumu neievērošanas vai nepienācīgas ievērošanas rezultātā.
  3. Nodrošināt Uzkopšanas pakalpojumam paredzēto tehniku un speciālo inventāru līguma izpildei nepieciešamajā apjomā, un rīkoties ar to pēc saviem ieskatiem, nekaitējot PAKALPOJUMA ŅĒMĒJA interesēm.
  4. Veikt telpu uzkopšanu un inventāra, higiēnas preču un ķimikāliju glabāšanu atbilstoši normatīvo aktu prasībām.
  5. Informēt PAKALPOJUMA ŅĒMĒJU par atbildīgajām personām Uzkopšanas pakalpojuma sniegšanai, iesniegt PAKALPOJUMA ŅĒMĒJAM ne vēlāk kā 1 (vienu) nedēļu pirms pakalpojuma uzsākšanas darbinieku personas datus, kas nepieciešams personas drošības atbilstības pārbaužu veikšanai.
  6. PAKALPOJUMA SNIEDZĒJS PAKALPOJUMA ŅĒMĒJAM pieejamā vietā nodrošina nodarbināto apkopēju darba laika un darba reģistrācijas uzskaites žurnāla atrašanos.
  7. Nodrošināt, lai PAKALPOJUMA SNIEDZĒJA darbinieki ievēro pilnu konfidencialitāti attiecībā uz jebkuriem Uzkopšanas pakalpojuma izpildes vietā esošiem dokumentiem un materiāliem jebkādā formā, ar kuriem PAKALPOJUMA SNIEDZĒJA darbiniekiem ir iespēja apzināti vai neapzināti iepazīties Uzkopšanas pakalpojuma sniegšanas procesā. PAKALPOJUMA SNIEDZĒJS apņemas nodrošināt jebkādu ziņu neizpaušanu trešajām personām attiecībā uz informāciju, kuru iespējams iegūt Uzkopšanas pakalpojuma sniegšanas procesā.
  8. PAKALPOJUMA SNIEDZĒJAM visā līguma izpildes laikā 100 % (simts procentu) apmērā ir saistoša informācija atbilstoši PAKALPOJUMA SNIEDZĒJA konkursā iesniegtajam Tehniskajam piedāvājumam, attiecībā par iesniegto tīrīšanas līdzekļu sarakstu, un Uzkopšanas pakalpojuma sniegšanā PAKALPOJUMA SNIEDZĒJS izmanto tikai minētajā sarakstā norādītos tīrīšanas līdzekļus (līguma 2.pielikums).
  9. Ja objektīvu apstākļu dēļ līguma izpildes laikā tiek mainīti konkursā iesniegtā tīrīšanas līdzekļu sarakstā iekļautie tīrīšanas līdzekļi, tad PAKALPOJUMA SNIEDZĒJS iesniedz PAKALPOJUMA ŅĒMĒJAM rakstiskai saskaņošanai aktualizētu informāciju, pievienojot vajadzīgos pierādījumus par atbilstību Tehniskajai specifikācijai/Tehniskajam piedāvājumam(līguma 2.pielikums).
  10. PAKALPOJUMA SNIEDZĒJAM ir pienākums 10 (desmit) darba dienu laikā pēc līguma noslēgšanas iesniegt Profesionālās civiltiesiskās atbildības apdrošināšanas polisi, kas garantē pretendenta civiltiesiskās atbildības apdrošināšanu par sniegto Uzkopšanas pakalpoju gadījumos, ja pret PAKALPOJUMA SNIEDZĒJU saskaņā ar civiltiesisko atbildību tiek izvirzītas pretenzijas saistībā ar kaitējumu/bojājumiem, kas nodarīti patērētāja mantai. Atbildības limitam, ko zaudējumu gadījumā apdrošināšanas kompānija izmaksās Pasūtītājam visā līguma darbības laikā jābūt ne mazākam kā EUR 50 000,00 (piecdesmit tūkstoši euro).
  11. PAKALPOJUMA SNIEDZĒJAM ir pienākumsnodrošināt polises darbības termiņu visu līguma izpildes laiku, ne vēlāk kā 5 (piecas) darba dienas pirms iesniegtās polises darbības termiņa beigām jāiesniedz līgumam atbilstošs polises pagarinājums.
  12. Par katru reizi, kad Uzkopšanas pakalpojums tiek sniegts nekvalitatīvi, nesavlaicīgi, neatbilstoši līguma noteikumiem vai nav sniegts vispār, PAKALPOJUMA SNIEDZĒJA pilnvarotā persona paraksta PAKALPOJUMA ŅĒMĒJA sagatavoto Kvalitātes neatbilstības aktu, kurā norādīti konstatētie trūkumi.
  13. PAKALPOJUMA SNIEDZĒJAM ir pienākums vienas dienas laikānovērst PAKALPOJUMA ŅĒMĒJA sagatavotajos Kvalitātes neatbilstības aktos norādītos trūkumus un neatbilstības, ja Puses tajā nav vienojušās citādi. Ja šajā punktā noteiktajā kārtībā trūkumi un neatbilstības tiek novērstas un netiek celtas pretenzijas par to kva­li­tā­ti, tad Uzkopšanas pakalpojums uzskatāms par pieņemtu.
  14. PAKALPOJUMA SNIEDZĒJS vienu reizi mēnesī līdz 5 (piektajam) datumam sagatavo un iesniedz PAKALPOJUMA ŅĒMĒJAM parakstīšanai nodošanas - pieņemšanas aktu par iepriekšējā mēnesī veikto Uzkopšanas pakalpojumu, iekļaujot tajā Tehniskajā specifikācijā (līguma 2.pielikums) definētos regulāros uzkopšanas darbus, kā arī papildus uzkopšanas darbus, ja tādi veikti.
  15. Uzkopšanas pakalpojuma nodošanas – pieņemšanas akta parakstīšana neatbrīvo PAKALPOJUMA SNIEDZĒJU no atbildības par Uzkopšanas pa­kal­po­ju­ma kvalitātes ne­atbilstību, kura atklājas pēc tā pieņemšanas.
  16. PAKALPOJUMA SNIEDZĒJS pēc pirmajiem 6 (sešiem) līguma darbības mēnešiem un vēlāk katra līguma darbības gada beigās iesniedz bilances pārskatu, norādot izmantoto tīrīšanas līdzekļu nosaukumus un daudzumu.
  17. PAKALPOJUMA SNIEDZĒJS apņemas visam līgumā piesaistītajam personālam nodrošināt regulāras apmācības par tīrīšanas līdzekļiem, metodēm, aprīkojumu u.c., kā arī atkritumu apsaimniekošanas jautājumiem un veselības, drošības un vides aspektiem, un reizi gadā iesniedz PAKALPOJUMA ŅĒMĒJAM attiecīgus dokumentus, kas to apliecina.
  18. PAKALPOJUMA SNIEDZĒJAM ir tiesības līgumā noteiktajā kārtībā saņemt samaksu par PAKALPOJUMA ŅĒMĒJAM pilnībā un atbilstoši līguma noteikumiem sniegtajiem Uzkopšanas pakalpojumiem.
  19. PAKALPOJUMA SNIEDZĒJAM līguma izbeigšanas gadījumā ir tiesības saņemt samaksu par līdz līguma izbeigšanas dienai faktiski izpildītajiem un līguma nosacījumiem atbilstošiem Uzkopšanas pakalpojumiem
  20. PAKALPOJUMA SNIEDZĒJS nodrošina Ministru kabineta 2018.gada 24.jūlija noteikumu Nr.447 ”Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasību ievērošanu Uzkopšanas pakalpojuma sniegšanā iesaistītajiem darbiniekiem visā Uzkopšanas pakalpojuma sniegšanas laikā.

**5.LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA**

* 1. PAKALPOJUMA SNIEDZĒJS nav tiesīgs bez saskaņošanas ar PAKALPOJUMA ŅĒMĒJU veikt konkursa piedāvājumā (līguma 3.pielikums) norādītā Apakšuzņēmēja nomaiņu vai iesaistīt papildu Apakšuzņēmējus līguma izpildē.
  2. PAKALPOJUMA ŅĒMĒJS nepiekrīt konkursa piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
     1. piedāvātais Apakšuzņēmējs neatbilst konkursa dokumentos apakšuzņēmējiem izvirzītajām prasībām;
     2. tiek nomainīts Apakšuzņēmējs, uz kura iespējām konkursā PAKALPOJUMA SNIEDZĒJS balstījies, lai apliecinātu savas kvalifikācijas atbilstību konkursa dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu PAKALPOJUMA SNIEDZĒJS balstījies, apliecinot savu atbilstību konkursā noteiktajām prasībām, vai tas atbilst Publisko iepirkumu likuma 42.panta pirmajā minētajiem pretendentu izslēgšanas gadījumiem;
     3. piedāvātais Apakšuzņēmējs, kura sniedzamo pakalpojumu vērtība ir vismaz 10 (*desmit*) procenti no kopējās līguma vērtības, atbilst Publisko iepirkumu likuma 42.panta pirmajā minētajiem pretendentu izslēgšanas gadījumiem;
     4. Apakšuzņēmēja maiņas rezultātā tiktu izdarīti tādi grozījumi PAKALPOJUMA SNIEDZĒJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa dokumentos noteiktajām prasībām.
  3. PAKALPOJUMA ŅĒMĒJS nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
  4. Pārbaudot jaunā Apakšuzņēmēja atbilstību, PAKALPOJUMA ŅĒMĒJS piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par Apakšuzņēmēja nomaiņu iesniegts PAKALPOJUMA ŅĒMĒJAM.
  5. PAKALPOJUMA ŅĒMĒJS pieņem lēmumu atļaut vai atteikt Apakšuzņēmēja nomaiņu vai jaunu Apakšuzņēmēja iesaistīšanu līguma izpildē iespējami īsā laikā, bet ne vēlāk kā 5 (*piecu*) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs līguma sadaļas noteikumiem.
  6. PAKALPOJUMA SNIEDZĒJS nodrošina, ka Apakšuzņēmējs tam uzticēto Uzkopšanas pakalpojuma daļu nenodos tālāk bez PAKALPOJUMA ŅĒMĒJA rakstiskas piekrišanas.

**6. ATBILDĪBA**

* 1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei radušos zaudējumus.
  2. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies ārkārtēju apstākļu ietekmes rezultātā, kurus Puses nevarēja paredzēt, novērst, ietekmēt un par kuru rašanos nenes atbildību. Tās ir stihiskas nelaimes, plūdi u.c. apstākļi. Par minēto apstākļu iestāšanos nekavējoši jāinformē otra Puse.
  3. Ja nepārvaramās varas apstākļi darbojas ilgāk kā 3 (trīs) mēnešus, katrai Pusei ir tiesības lauzt līgumu, paziņojot par to otrai Pusei 30 (trīsdesmit) dienas iepriekš.
  4. Puses 6.3.punktā minētajos gadījumos vienojas par saistību izpildes termiņa pagarināšanu vai citu nosacījumu maiņu, kamēr darbojas šie apstākļi un to sekas.
  5. Katra Puse ir atbildīga par zaudējumiem, kas nodarīti pašas Puses vai tās pilnvaroto personu, vai darbinieku ļaunprātības vai neuzmanības dēļ.

**7.LĪGUMA GROZĪJUMI, LĪGUMSODI UN LĪGUMA IZBEIGŠANA**

* 1. Līgumu var papildināt, grozīt vai izbeigt, Pusēm savstarpēji rakstiski par to vienojoties. Jeb­ku­ri līguma grozījumi vai papildinājumi tiek noformēti rakstiskā veidā un kļūst par šī līguma ne­at­ņemamām sastāvdaļām. Līguma grozījumi stājas spēkā no brīža, kad abas Puses tos ir pa­raks­tījušas.
  2. Būtiski Līguma grozījumi ir veicami Publisko iepirkumu likuma 61.pantā noteiktajā kārtībā, ja no Pusēm neatkarīgu iemeslu dēļ līgumu nav iespējams izpildīt līgumā noteiktajā termiņā vai apjomā.
  3. Gadījumā, ja Latvijas Republikā tiek paaugstināts valstī noteiktais minimālās darba samaksas apmērs, PAKALPOJUMA SNIEDZĒJS ir tiesīgs paaugstināt ikmēneša maksu par sniegtajiem pakalpojumiem proporcionāli darbaspēka izmaksu pieaugumam. Šādā gadījumā PAKALPOJUMA SNIEDZĒJS rakstiski informē PAKALPOJUMA ŅĒMĒJU par jauno izcenojumu vismaz 30 (trīsdesmit) dienas iepriekš, iesniedzot pamatojošos dokumentus.
  4. PAKALPOJUMA ŅĒMĒJS ir tiesīgs piemērot PAKALPOJUMA SNIEDZĒJAM līgumsodu:
     1. ja PAKALPOJUMA SNIEDZĒJS līguma 4.13. punktā noteiktajā termiņā nenovērš Kvalitātes neatbilstības aktos norādītos trūkumus un neatbilstības, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 10,00 EUR (desmit euro) apmērā par katru šādu gadījumu,
     2. ja PAKALPOJUMA SNIEDZĒJS atbilstoši 4.10. punktā noteiktajam nav iesniedzis Profesionālās civiltiesiskās atbildības apdrošināšanas polisi, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 50,00 EUR (piecdesmit euro) apmērā un noteikt 4.10. punktā minētās polises iesniegšanas termiņu;
     3. ja PAKALPOJUMA SNIEDZĒJS atbilstoši 4.11. punktā noteiktajam nav iesniedzis Profesionālās civiltiesiskās atbildības apdrošināšanas polises pagarinājumu, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 50,00 EUR (piecdesmit euro) apmērā un noteikt 4.11. punktā minētās polises pagarinājuma iesniegšanas termiņu,
     4. ja PAKALPOJUMA SNIEDZĒJS atbilstoši 4.8.punktā noteiktajam Uzkopšanas pakalpojuma sniegšanā izmanto tīrīšanas līdzekļus, kuri nav iekļauti konkursā iesniegtajā Tehniskā piedāvājuma sarakstā (līguma 2.pielikums) vai arī to lietošanu atbilstoši 4.9. punktam nav rakstiski saskaņojis ar PAKALPOJUMA ŅĒMĒJU, un par konstatēto faktu ir sastādīts Kvalitātes neatbilstības akts, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 50,00 EUR (piecdesmit euro) apmērā.
     5. Ja PAKALPOJUMA SNIEDZĒJS atbilstoši 4.16.punktam pēc pirmajiem 6 (sešiem) līguma darbības mēnešiem un vēlāk katra līguma darbības gada beigās neiesniedz bilances pārskatu ar izmantoto tīrīšanas līdzekļu nosaukumiem un daudzumu, PAKALPOJUMA ŅĒMĒJAM ir tiesības noteikt iesniegšanas termiņu. Ja PAKALPOJUMA SNIEDZĒJS arī pēc noteiktā termiņa neiesniedz minēto bilances pārskatu, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 50,00 EUR (piecdesmit euro) apmērā.
     6. PAKALPOJUMA SNIEDZĒJAM atbilstoši 4.17. punktam visam līgumā piesaistītajam personālam jānodrošina regulāras apmācības par tīrīšanas līdzekļiem, metodēm, aprīkojumu u.c., kā arī atkritumu apsaimniekošanas jautājumiem un veselības, drošības un vides aspektiem. Ja PAKALPOJUMA SNIEDZĒJS reizi gadā neiesniedz PAKALPOJUMA ŅĒMĒJAM attiecīgus dokumentus, kas to apliecina, tad PAKALPOJUMA ŅĒMĒJAM ir tiesības noteikt iesniegšanas termiņu. Ja PAKALPOJUMA SNIEDZĒJS arī pēc noteiktā termiņa neiesniedz minētos apliecinošos dokumentus, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 50,00 EUR (piecdesmit euro) apmērā.
  5. PAKALPOJUMA SNIEDZĒJS ir tiesīgs pieprasīt PAKALPOJUMA ŅĒMĒJAM maksāt līgumsodu 0,1% (vie­nas desmitās daļas procenta) apmērā no nesamaksātās summas par katru no­kavēto saistību dienu, bet ne vairāk kā 10% (desmit procenti) apmērā, ja PAKALPOJUMA ŅĒMĒJS saskaņā ar līguma 2.2. un 2.3.punktu 10 (desmit) dienu laikā pēc noteiktā termiņa nav samaksājis par iepriekšējā mēnesī saņemto Uzkopšanas pakalpojumu.
  6. PAKALPOJUMA ŅĒMĒJS ir tiesīgs vienpusēji izbeigt līgumu, neatlīdzinot zaudējumus, jebkurā no šādiem gadījumiem:
     1. ja PAKALPOJUMA SNIEDZĒJAM ir ierosināts maksātnespējas process.
     2. ja PAKALPOJUMA SNIEDZĒJS saskaņā ar 7.4.2. punktu noteiktajā laikā neiesniedz Profesionālās civiltiesiskās atbildības apdrošināšanas polisi;
     3. ja PAKALPOJUMA SNIEDZĒJS saskaņā ar 7.4.3. punktu noteiktajā laikā neiesniedz Profesionālās civiltiesiskās atbildības apdrošināšanas polises pagarinājumu;
     4. ja līguma 7.4.1. punktā minētais gadījums atkārtojas vairāk kā 3 (trīs) reizes, PAKALPOJUMA ŅĒMĒJAM ir tiesības vienpusēji atkāpties no līguma, rakstiski paziņojot par to otrai pusei 1 (vienu) mēnesi iepriekš;
     5. ja PAKALPOJUMA ŅĒMĒJS saskaņā ar 7.4.4. punktu ir vairāk kā 2 (divas reizes) ir sastādījis Kvalitātes neatbilstības aktus,
     6. PAKALPOJUMA SNIEDZĒJS pēc PAKALPOJUMA ŅĒMĒJA rakstiska brīdinājuma saņemšanas turpina pārkāpt jebkuru no šī līguma noteikumiem;
     7. PAKALPOJUMA SNIEDZĒJS patvaļīgi pārtraucis Līguma izpildi.
  7. Ja PAKALPOJUMA ŅĒMĒJS vienpusēji izbeidz līgumu saskaņā ar līguma 7.6.2.., 7.6.3., 7.6.4., 7.6.5. punktu, PAKALPOJUMA SNIEDZĒJS 10 (desmit) darba dienu laikā pēc PAKALPOJUMA ŅĒMĒJA paziņojuma par līguma izbeigšanu saņemšanas, maksā PAKALPOJUMA ŅĒMĒJAM līgumsodu EUR 1000,00 (viens tūkstotis euro) apmērā.
  8. PAKALPOJUMA SNIEDZĒJS var vienpusēji izbeigt līgumu, 3 (trīs) mēnešus iepriekš rakstiski paziņojot PAKALPOJUMA ŅĒMĒJAM. Šādā gadījumā PAKALPOJUMA ŅĒMĒJAM nav pienākums atlīdzināt PAKALPOJUMA SNIEDZĒJAM ar līguma laušanu radušos zaudējumus un izdevumus.
  9. PAKALPOJUMA ŅĒMĒJS var vienpusēji izbeigt līgumu, 3 (trīs) mēnešus iepriekš rakstiski paziņojot PAKALPOJUMA SNIEDZĒJAM sakarā ar reorganizāciju vai lik­vi­dā­­ciju, vai bū­tis­ku finansējuma samazinājumu. Šādā gadījumā PAKALPOJUMA ŅĒMĒJAM nav pienākums atlīdzināt PAKALPOJUMA SNIEDZĒJAM ar līguma laušanu radušos zaudējumus un izdevumus
  10. PAKALPOJUMA ŅĒMĒJAM ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā PAKALPOJUMA SNIEDZĒJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**8.PERSONAS DATU APSTRĀDE UN AIZSARDZĪBA**

* 1. Fiziskās personas datu apstrāde šī līguma ietvaros tiek veikta saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk šīs sadaļas ietvaros – Regula) un citiem normatīvajiem aktiem, kas attiecas uz fiziskas personas datu aizsardzību un apstrādi, izņemot gadījumus, kad *iepirkuma priekšmets vai līgums, to daļas atbilstoši Regulas preambulas 16.pantam ir saistīti ar valsts drošību*.
  2. PAKALPOJUMA SNIEDZĒJS nodod PAKALPOJUMA ŅĒMĒJAM informāciju, kas nepieciešama līguma izpildē, tai skaitā fizisko personu datus tam nepieciešamajā apjomā.
  3. Informācija un personas dati, kas ir iesniegti saistībā ar šī līguma izpildi, tiks apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības un tiks nodrošināta attiecīgo datu subjektu tiesību aizsardzība.
  4. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.

**9. CITI NOTEIKUMI**

* 1. Šis līgums ir saistošs PAKALPOJUMA SNIEDZĒJAM un PAKALPOJUMA ŅĒMĒJAM, kā arī visām trešajām personām, kas likumīgi pārņem viņu tiesības un pienākumus.
  2. Līgums stājas spēkā ar 2019.gada 1.augustu un ir spēkā **36 (trīsdesmit sešus)** **mēnešus**.
  3. Līgums sastādīts latviešu valodā 2 (divos) eksemplāros, no kuriem viens atrodas pie PAKALPOJUMA ŅĒMĒJA, otrs pie PAKALPOJUMA SNIEDZĒJA. Abiem līguma eksemplāriem ir vienāds juridisks spēks.
  4. Jebkurš strīds, nesaskaņa vai prasība, kas izriet no līguma, kas skar to, vai tā pārkāpšanu, izbeigšanu, vai spēkā neesamību, tiks izšķirts tiesību aktos noteiktajā kārtībā.
  5. Vienas nedēļas laikā Pusēm savstarpēji jāinformē par savu rekvizītu- nosaukumu, adrešu u.c. maiņu.
  6. Jebkurām izmaiņām un papildinājumiem šajā līgumā ir juridisks spēks, ja tie izdarīti, rakstiskā veidā Pusēm vienojoties.
  7. Ja kāds no šī līguma nosacījumiem zaudē spēku, tas neietekmē pārējo līguma nosacījumu spēkā esamību.
  8. Par līgumsaistību izpildi atbildīgā persona no PAKALPOJUMA ŅĒMĒJA ir XXXXXXXXXXXXXXXXXXXXXXXXXXXXXXX.
  9. Par līgumsaistību izpildi atbildīgā persona no PAKALPOJUMA SNIEDZĒJA puses ir XXXXXXXXXXXXXXXXXXXXXXXXXXXXXXX.
  10. Līgumam ir šādi pielikumi, kas ir tā neatņemama sastāvdaļa:

9.10.1. PAKALPOJUMA SNIEDZĒJA finanšu piedāvājums iepirkumā, (1.pielikums);

9.10.2.PAKALPOJUMA SNIEDZĒJA Tehniskā specifikācija/Tehniskais piedāvājums (2.pielikums);

9.10.3. Informācija par līguma izpildi, (3.pielikums);

9.10.4. PAKALPOJUMA SNIEDZĒJA iesniegtie Pretendenta apliecinājumi (4.pielikums).

**10. LĪGUMSLĒDZĒJU PUŠU JURIDISKĀS ADRESES UN REKVIZĪTI**

|  |  |
| --- | --- |
| PAKALPOJUMA ŅĒMĒJS | PAKALPOJUMA SNIEDZĒJS |
| **Draudzīgā aicinājuma Liepājas pilsētas**  **5.vidusskola**  Izglītības iestādes reģistrācijas Nr. 3013900932  Adrese: Rīgas iela 50, Liepāja  **Maksātājs:**  Liepājas pilsētas pašvaldības iestāde “Liepājas pilsētas Izglītības pārvalde”  Uliha iela 36, Liepāja, LV-3401  Reģistrācijas Nr.90000063151 | **SIA “IMPEL SERVIKS”**  Reģistrācijas Nr.40003238229  Adrese: Skanstes iela 50C, Rīga, LV-1013 |
| Bankas nosaukums: XXXXXXXXXXX  SWIFT kods: XXXXXXXX  Norēķinu konta Nr.:XXXXXXXXXXXXXXXXXX | Bankas nosaukums: XXXXXXXXXX  SWIFT kods: XXXXXXXX  Norēķinu konta Nr.:  XXXXXXXXXXXXXXXXXX |
| I.Korņējeva | A.Šilinskis |